Official Journal L 371 , 31/12/1994 P. 0027 - 0028

Finnish special edition: Chapter 3 Volume 64 P. 0243

Swedish special edition: Chapter 3 Volume 64 P. 0243



ROZHODNUTIE KOMISIE z 28. decembra 1994, ktorým sa mení a dopĺňa rozhodnutie Komisie 93/42/EHS a o dodatočných zárukách týkajúcich sa infekčnej bovinnej rinotracheitídy v súvislosti s hovädzím dobytkom určeným pre Fínsko (94/962/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 64/432/EHS1 z 26. júna 1964 o zdravotných problémoch zvierat ovplyvňujúcich obchodovanie s hovädzím dobytkom a ošípanými v rámci spoločenstva, naposledy zmenenú Aktom o podmienkach pristúpenia Nórskeho kráľovstva, Rakúskej republiky, Fínskej republiky a Švédskeho kráľovstva a prispôsobení k zmluvám, na základe ktorých je založená Európska únia, príloha I (V) (E) (1) (2) (1) g), a najmä na jej článok 10 odseky 2 a 5, keďže Fínsko považuje svoje územie za územie bez výskytu infekčnej bovinnej rinotracheitídy a v súlade s článkom 10 smernice Rady 64/432/EHS odovzdalo Komisii príslušnú dokumentáciu; keďže vo Fínsku v roku 1992 sa začal eradikačný program infekčnej bovinnej rinotracheitídy; keďže sa usudzuje, že prostredníctvom tohto programu sa infekčná bovinná rinotracheitída (IBR) vo Fínsku úspešne eradikovala; keďže orgány Fínska uplatňujú v prípade vnútroštátneho premiestňovania hovädzieho dobytka pravidlá, ktoré sú aspoň rovnocenné s pravidlami, ktoré sa plánujú v tomto rozhodnutí; keďže je potrebné navrhnúť určité dodatočné záruky na ochranu pokroku dosiahnutého vo Fínsku; keďže sa v rozhodnutí Komisie 93/42/EHS2 z 21. decembra 1992 uznalo, že Dánsko je bez výskytu IBR, a ustanovujú sa dodatočné záruky týkajúce sa IBR v súvislosti s hovädzím dobytkom určeným pre Dánsko; keďže je potrebné zmeniť a doplniť toto rozhodnutie a zahrnúť aj Fínsko; keďže sa tieto dodatočné záruky nesmú vyžadovať od členských štátov alebo regiónov členských štátov, ktoré sa sami pokladajú, že sú bez výskytu IBR; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie Komisie 93/42/EHS sa mení a dopĺňa takto: 1. v názve sa slovo "Dánsko" nahrádza slovami "členské štáty alebo regióny členských štátov bez výskytu choroby"; 2. v článku 1 sa slovo "Dánsko" nahrádza slovami "členské štáty alebo regióny uvedené v prílohe"; 3. v článku 2 sa slovo "Dánsko" nahrádza slovami "členské štáty alebo regióny uvedené v prílohe"; 4. v článku 3 sa slovo "Dánsko" nahrádza slovami "členské štáty alebo regióny uvedené v prílohe"; 5. pridáva sa tento článok 3a: "Článok 3A Ako výnimka z hore uvedených článkov členské štáty určenia alebo regióny určenia nesmú vyžadovať dodatočné podmienky od členských štátov alebo regiónov, ktoré sú uvedené v prílohe"; 6. pridáva sa táto príloha: "PRÍLOHA Členský štát Región Dánsko Fínsko všetky regióny všetky regióny" Článok 2 Toto rozhodnutie nadobudne účinnosť v závislosti odo dňa nadobudnutia účinnosti Zmluvy o pristúpení Nórska, Rakúska, Fínska a Švédska. Článok 3 Toto rozhodnutie je adresované členským štátom. V Bruseli 28. decembra 1994 Za Komisiu René STEICHEN člen Komisie 1 Ú. v. ES 121, 29.7.1964, s. 1977/64. 2 Ú. v. ES L 16, 25.1.1993, s. 50.